Komission asetus (EY) N:o 1934/2001, annettu 1 päivänä lokakuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta



Virallinen lehti nro L 262 , 02/10/2001 s. 0008 - 0009



Komission asetus (EY) N:o 1934/2001, annettu 1 päivänä lokakuuta 2001, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 5 artiklan 3 kohdan ja 7 artiklan 5 kohdan, sekä katsoo seuraavaa: (1) Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä 23 päivänä heinäkuuta 1999 annetun komission asetuksen (EY) N:o 1750/1999(2), sellaisena kuin se on viimeksi muutettuna asetuksella (EY) N:o 1763/2001(3), 37 artiklan 1 kohdassa säädetään, että jäsenvaltioiden on toimitettava komissiolle viimeistään kunkin vuoden 30 päivänä syyskuuta kaikkien maaseudun kehittämistä koskevien ohjelma-asiakirjojen osalta selvitys kuluvan varainhoitovuoden aikana toteutuneista ja kyseisen varainhoitovuoden loppuun mennessä toteutettavista menoista sekä seuraavien varainhoitovuosien tarkistetut menoarviot kyseisen ohjelmakauden loppuun asti. Komissio saa vaadituista asiakirjoista tärkeää tietoa maaseudun kehittämiseen liittyvistä menoista sekä kyseisen varainhoitovuoden että tulevien vuosien osalta, ja tämä voidaan ottaa huomioon ennakkomaksujen määrittämisestä ja talousarvion laatimista varten. Asetuksen (EY) N:o 1750/1999 37 artiklan 2 kohdassa säädetään, että jos 37 artiklan 1 kohdassa mainitut asiakirjat ovat epätäydellisiä tai määräaikaa ei ole noudatettu, komissio vähentää maatalousmenojen kirjaamista vastaan suoritettavia ennakkomaksuja tilapäisesti ja kiinteämääräisesti. Tämän säännöksen soveltamiseksi on aiheellista rajoittaa rahoitusvaikutukset siihen varainhoitovuoteen, jota menoilmoitus koskee, ja säätää ennakkomaksujen keskeyttämisestä ainoastaan syyskuun osalta. Tämän vuoksi komission asetuksen (EY) N:o 296/96(4), sellaisena kuin se on viimeksi muutettuna asetuksella (EY) N:o 1577/2001(5), 4 artiklan 6 kohta olisi muutettava vastaavasti. (2) Asetuksen (EY) N:o 296/96 3 artiklan 6 kohdassa määritellään asiakirjat, jotka on toimitettava komissiolle kunkin kuukauden 20 päivään mennessä, jotta edeltävän kuukauden aikana toteutetut menot voidaan kirjata yhteisön talousarvioon. Näihin asiakirjoihin tulisi kuulua myös neuvoston asetuksen (ETY) N:o 1883/78(6), sellaisena kuin se on viimeksi muutettuna asetuksella (EY) N:o 1259/96(7), 4 artiklan 1 kohdassa tarkoitetut julkisen varastoinnin menojen perusteena olevat tilit. (3) Tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 296/96 seuraavasti: 1. Lisätään 3 artiklan 6 kohtaan d alakohta seuraavasti: "d) asetuksen (ETY) N:o 1883/78 4 artiklan 1 kohdassa tarkoitetuista julkisen varastoinnin menojen perusteena olevista tileistä." 2. Korvataan 4 artiklan 6 kohta seuraavasti: "6. Jos komissio ei ole saanut komission asetuksen (EY) N:o 1750/1999(8) 37 artiklan 1 kohdassa tarkoitettuja asiakirjoja kunkin vuoden 30 päivään syyskuuta mennessä, se voi keskeyttää mainitun asetuksen mukaisesti toteutettuihin menoihin liittyvän ennakon maksamisen ilmoitettuaan siitä asianomaiselle jäsenvaltiolle. Jos komissio saa mainitut asiakirjat 1 ja 15 päivän lokakuuta välisenä aikana, se voi lykätä asetuksen (EY) N:o 1750/1999 mukaisesti toteutettuihin syyskuun menoihin liittyvien ennakoiden maksamista myöhästymispäivien verran. Jos komissio saa mainitut asiakirjat 15 päivän lokakuuta jälkeen, se lykkää asetuksen (EY) N:o 1750/1999 mukaisesti toteutettuihin syyskuun menoihin liittyvien ennakoiden maksua lokakuun menoihin liittyvien ennakoiden maksuun asti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 2001 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä lokakuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 103. (2) EYVL L 214, 13.8.1999, s. 31. (3) EYVL L 239, 7.9.2001, s. 10. (4) EYVL L 39, 17.2.1996, s. 5. (5) EYVL L 209, 2.8.2001, s. 12. (6) EYVL L 216, 5.8.1978, s. 1. (7) EYVL L 163, 2.7.1996, s. 10. (8) EYVL L 214, 13.8.1999, s. 31.